SET ปิดบวก 2 จุด แกว่งไซด์เวย์รอปัจจัยใหม่หนุน – โควิดระบาดกดดัน
SET ปิดบวก 2.02 จุด แกว่งไซด์เวย์ไร้ปัจจัยบวกหนุนคล้ายตลาดภูมิภาค ส่วนตลาดในยุโรป-ดาวโจนส์ฟิวเจอร์สแกว่งบวกเป็นเทคนิคเคิลรีบาวด์ ขณะที่สถานการณ์โควิดทั่วโลกเร่งขึ้น และบ้านเราก็ยังหนัก จึงกดดันตลาดให้ upside ไม่กว้าง และงบกลุ่มแบงก์ออกมาไม่ดีนัก เล็งปรับประมาณการจากแนวโน้มต้องตั้งสำรองฯสูงขึ้นรับผลกระทบโควิด-ช่วยลูกหนี้
21 ก.ค. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ ช่วงเช้าบวกตามตลาดหุ้นทั่วโลกแต่ไปได้ไม่ไกลทำให้ย่อตัวลง เหตุยังไม่มีปัจจัยบวกใหม่เข้ามา การเคลื่อนไหวคล้ายกับตลาดหุ้นภูมิภาคเอเชียเคลื่อนไหวในแดนบวกแต่ปิดทั้งบวก-ลบค่อนข้างผันผวน ส่วนตลาดยุโรปเทรดบ่ายนี้บวกราว 1% เช่นเดียวกับดาวโจนส์ฟิวเจอร์สเคลื่อนไหวในแดนบวกได้ แต่มองเป็นเทคนิคเคิลรีบาวด์หลังลงไปก่อนหน้านี้ และสถานการณ์การแพร่ระบาดไวรัสโควิด-19 ทั่วโลกเร่งตัวขึ้น
ส่วนบ้านเราสถานกาณณ์การแพร่ระบาดไวรัสโควิด-19 ยังแย่ กดดันตลาดฯให้มี upside ไม่กว้าง อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนต่อไป หลังจากกลุ่มแบงก์ออกมาไม่ดีนัก ทำให้คาดว่าอาจจะมีการปรับประมาณการ อีกทั้งแนวโน้มยังอาจต้องตั้งสำรองฯสูงขึ้นในไตรมาส 3/64 รับผลกระทบโควิด และยังต้องช่วยเหลือลูกหนี้ด้วย ส่วนพรุ่งนี้แนะติดตามการประชุมธนาคารกลางยุโรป (ECB)
แนวโน้มการลงทุนในวันพรุ่งนี้ (22 ก.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยมีแนวรับ 1,530 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
KBANK มูลค่าการซื้อขาย 7,624.07 ล้านบาท ปิดที่ 105.00 บาท ลดลง 4.00 บาท
PTT มูลค่าการซื้อขาย 2,564.72 ล้านบาท ปิดที่ 36.00 บาท เพิ่มขึ้น 0.25 บาท
AOT มูลค่าการซื้อขาย 2,117.85 ล้านบาท ปิดที่ 58.25 บาท เพิ่มขึ้น 0.25 บาท
GPSC มูลค่าการซื้อขาย 1,933.62 ล้านบาท ปิดที่ 79.75 บาท ราคาไม่เปลี่ยนแปลง
ADVANC มูลค่าการซื้อขาย 1,907.63 ล้านบาท ปิดที่ 177.00 บาท เพิ่มขึ้น 2.50 บาท